COMUNICARE A COMISIEI CĂTRE PARLAMENTUL EUROPEAN ȘI CONSILIU Programarea resurselor umane și financiare pentru agențiile descentralizate în perioada 2014­2020 /* COM/2013/0519 final */





CUPRINS 1........... Introducere..................................................................................................................... 3 2........... Îndeplinirea sarcinilor agențiilor cu resursele disponibile.................................................. 5 2.1........ CFM 2014-2020: constrângeri privind evoluția resurselor agențiilor............................. 5 2.2........ Combinarea reducerii generale a personalului cu crearea unei rezerve de redistribuiri........ 6 2.3........ Evaluarea necesităților agențiilor în funcție de resursele disponibile în rezerva de redistribuiri................................................................................................................. 6 2.4........ Distincția dintre sarcinile și resursele agențiilor și cele ale Comisiei............................. 7 2.5........ Finanțarea școlilor europene........................................................................................ 7 3........... Programarea resurselor umane și financiare ale agențiilor în perioada 2014-2020.......... 8 3.1........ Clasificarea agențiilor: impactul asupra resurselor agențiilor........................................... 8 3.2........ Contribuții la rezerva de redistribuiri: agenții cu regim normal de funcționare și componenta cu regim normal de funcționare a agențiilor cu sarcini noi........................... 8 3.3........ Beneficiarii rezervei de redistribuiri: agențiile în faza de început și componenta cu sarcini noi a agențiilor cu sarcini noi........................................................................... 8 4........... Principalele rezultate ale exercițiului............................................................................... 9 4.1........ Efectivele de personal: obținerea unei reduceri cu 5 % a personalului într-o perioadă de cinci ani..................................................................................................................... 9 4.2........ Rezerva de redistribuiri................................................................................................. 10 4.3........ Contribuția de la bugetul UE: pachete indicative compatibile cu plafoanele cadrului financiar multianual........................................................................................................ 10 5........... Rezultatele detaliate ale exercițiului.............................................................................. 13 5.1........ Agenții „în faza de început”.......................................................................................... 13 5.2........ Agenții „cu sarcini noi”................................................................................................ 16 5.3........ Propunerile Comisiei pentru crearea de viitoare noi organisme........................................ 19 6........... Următoarele etape........................................................................................................ 20 COMUNICARE A COMISIEI CĂTRE PARLAMENTUL EUROPEAN ȘI CONSILIU Programarea resurselor umane și financiare pentru agențiile descentralizate în perioada 2014­2020 1. Introducere Agențiile descentralizate sunt un element inerent al funcționării Uniunii. Acestea contribuie la punerea în aplicare a diferitelor politici ale Uniunii, sprijină procesul decizional prin punerea în comun a expertizei specialiștilor și sporesc, de asemenea, vizibilitatea Uniunii în rândul statelor membre ale acesteia. În decursul a 35 de ani au fost create 32 de agenții descentralizate pentru a desfășura o gamă largă de activități. Efectivul total de personal și subvențiile care le sunt acordate de către UE au crescut considerabil în timp, ca urmare a creării de noi agenții și a extinderii sarcinilor agențiilor existente². Agențiile au fost create una câte una, iar procesul nu a fost însoțit de o viziune strategică globală privind rolul și locul acestora în cadrul Uniunii. În urma reflecției inițiate prin Comunicarea Comisiei „Agențiile europene – calea de urmat”[1], au avut loc discuții interinstituționale aprofundate între Parlamentul European, Consiliu și Comisie. În iulie 2012, reflecția a avut ca rezultat aprobarea unei abordări comune privind agențiile descentralizate, în special cu scopul de a soluționa o serie de aspecte de guvernanță legate de numărul tot mai mare de agenții, într-un moment în care se așteaptă ca eficientizarea activităților și îmbunătățirea performanțelor să contribuie la creșterea eficienței. Abordarea comună a fost transpusă într-o foaie de parcurs dedicată acestui subiect, cu privire la care Comisia va informa în mod regulat Parlamentul European și Consiliul. Pentru a completa această abordare cuprinzătoare cu privire la agențiile descentralizate, prezenta comunicare stabilește o programare a efectivelor de personal și a nivelurilor de subvenționare pentru fiecare agenție descentralizată, în conformitate cu noul cadru financiar multianual (CFM) 2014-2020. Programarea trebuie să fie compatibilă cu plafoanele de cheltuieli din cadrul financiar multianual, precum și cu reducerea cu 5 % a personalului într-o perioadă de cinci ani care este aplicabilă pentru toate instituțiile, organismele și agențiile incluse în proiectul de Acord interinstituțional privind disciplina bugetară, cooperarea în chestiuni bugetare și buna gestiune financiară[2], asupra căruia Parlamentul European, Consiliul și Comisia au ajuns la un acord. Pe această bază, Comisia intenționează să ajungă la un punct de vedere comun cu Parlamentul European și cu Consiliul asupra necesarului de resurse pe termen mediu al agențiilor descentralizate. Interesul comun de a menține un control adecvat asupra evoluției cheltuielilor administrative și asupra efectivelor de personal ale tuturor instituțiilor și organismelor UE este ilustrat în graficele de mai jos. Acestea arată o creștere constantă a contribuției totale a UE și a numărului total de posturi din schema de personal a agențiilor descentralizate începând din 2000, care rezultă parțial din faptul că numărul de agenții a crescut de la 12 în anul 2000 la 32 în prezent. Contribuția combinată a UE pentru cheltuielile agențiilor descentralizate a crescut de opt ori, de la 95 de milioane EUR în 2000 la 775 de milioane EUR în bugetul pe 2013. De asemenea, numărul total de posturi din schemele de personal ale agențiilor descentralizate a crescut de aproape patru ori, de la 1 486 în 2000 la 6 050 în 2013[3]. Prezenta comunicare stabilește cadrul pentru evoluția preconizată atât a cheltuielilor, cât și a resurselor umane ale agențiilor descentralizate în conformitate cu CFM, răspunzând totodată necesităților agențiilor create recent și necesităților rezultate în urma atribuirii de noi sarcini agențiilor de către autoritatea legislativă. 2. Îndeplinirea sarcinilor agențiilor cu resursele disponibile 2.1 CFM 2014-2020: constrângeri privind evoluția resurselor agențiilor Evoluția efectivelor de personal din agențiile descentralizate și a creditelor în perioada 2014-2020 este determinată de două constrângeri globale: pe de o parte, pachetele indicative pentru cheltuielile agențiilor pentru fiecare rubrică din noul cadru financiar multianual 2014-2020; pe de altă parte, obiectivul de reducere a efectivelor de personal din agenții cu 5 %, într-o perioadă de 5 ani. Ca și pentru restul personalului UE, această măsură va fi însoțită de o creștere a programului de lucru al personalului, fără o creștere corespunzătoare a salariului. Pentru a se garanta faptul că necesitățile sunt abordate în ținând cont de aceste constrângeri, Comisia a grupat agențiile în trei categorii, în funcție de gradul de maturitate și de evoluția anticipată a sarcinilor fiecărei agenții până în 2020: – agențiile „cu regim normal de funcționare” sunt agenții consacrate, cu atribuții stabile; – agențiile „cu sarcini noi” au o componentă „cu regim normal de funcționare” pentru sarcinile care nu se schimbă față de anii anteriori, dar au, de asemenea, sarcini suplimentare sau modificate prevăzute în mod explicit într-o modificare a regulamentului lor de instituire sau în cazul în care sarcinile suplimentare deja prevăzute în regulamentul inițial sunt planificate să intre în vigoare la o dată ulterioară; și – agențiile „în faza de început”, care au fost create recent și nu au ajuns încă la o situație stabilă. Această clasificare a agențiilor permite aplicarea unei abordări diferențiate, întrucât agențiile au în puncte de plecare diferite și se confruntă cu necesități diferite. Cu excepția cazului în care agențiile decid să accelereze luarea de măsuri pentru reducerea cu 5 % a personalului, se va aplica o reducere anuală de 1 % pe o perioadă de cinci ani pentru toate agențiile descentralizate luate împreună. O primă reducere de 1 % a fost inclusă în proiectul de buget pentru 2014[4]. Calcularea reducerii de 5 % se bazează pe nivelul de posturi din 2013 (incluzând proiectul de buget rectificativ nr. 4/2013), cu excepția agențiilor care și-au redus deja nivelul personalului în 2013 față de 2012. Reducerea cu 5 % a posturilor ar însemna o scădere a numărului total de posturi cu 303 posturi. Cu toate acestea, având în vedere că unele agenții[5] și-au redus deja schema de personal cu 27 de posturi în 2013, reducerea netă este o reducere de 276 de posturi din cele 6 050 de posturi autorizate în 2013. Rezultă un total de 5 774 posturi, fără a include cele 30 de posturi transferate de la Comisie, în cadrul delegării sarcinilor către Agenția GNSS European (GSA) (a se vedea secțiunea 2.4 de mai jos). 2.2. Combinarea reducerii generale a personalului cu crearea unei rezerve de redistribuiri Pentru a ajunge la reducerea totală de 5 % a numărului de posturi din schema de personal a agențiilor într-o perioadă de cinci ani, răspunzând în același timp necesităților în materie de resurse umane suplimentare ale anumitor agenții, Comisia propune crearea unei „rezerve de redistribuiri”, prin aplicarea unei cote anuale de 1 % asupra posturilor din toate agențiile[6]. Posturile care rezultă din cota respectivă vor fi alocate agențiilor „în faza de început” și agențiilor „cu sarcini noi”, pentru care este necesară o creștere a numărului de posturi în schema de personal. Este important de reținut că rezerva de redistribuiri creată prin aplicarea cotei va fi format din posturi care urmează să fie puse la dispoziție și nu implică niciun transfer de persoane între agenții. Măsura nu ar trebui să împiedice funcționarea agențiilor, ci, dimpotrivă, să contribuie la o raționalizare suplimentară și să creeze o anumită flexibilitate în alocarea posturilor, respectându-se în același timp constrângerile bugetare generale. 2.3. Evaluarea necesităților agențiilor în funcție de resursele disponibile în rezerva de redistribuiri Comisia a efectuat o evaluare detaliată a necesităților de personal preconizate ale agențiilor pentru perioada 2014-2020, inclusiv prin analizarea posibilităților de sinergii și raționalizare. Această evaluare a permis Comisiei să identifice necesarul de personal pentru fiecare agenție care poate fi acoperit în următorii șapte ani ținând cont de constrângerile prevăzute de cadrul financiar multianual („necesități recunoscute”, care se ridică la 346 de posturi suplimentare pe parcursul perioadei 2014-2020). Comisia propune alocarea posturilor care sunt disponibile în fiecare an din rezerva de redistribuiri în funcție de necesitățile recunoscute ale fiecărei agenții. Astfel, se realizează, în măsura în care este posibil, o corelare între noile sarcini și resursele corespunzătoare. Pentru fiecare agenție, evaluarea necesităților reflectă asumarea de noi sarcini și extinderea celor existente în lumina actelor legislative aprobate de către autoritatea legislativă, a propunerilor deja adoptate de către Comisie, precum și a propunerilor anunțate de Comisie și aflate în prezent în faza de pregătire. În cadrul evaluării au fost luate în considerare, de asemenea, sarcinile suplimentare încredințate agențiilor de către Parlamentul European și Consiliu în cursul procesului legislativ. Domeniul de activitate al agenției, natura sarcinilor noi atribuite și nivelul de expertiză necesar pentru punerea în aplicare a acestora sunt toate elemente luate în considerare în cadrul evaluării. De asemenea, evaluarea a analizat capacitatea agenției de a-și asuma noi obligații în condițiile menținerii configurației sale organizaționale actuale, luând în considerare potențialul de creștere a eficienței și sinergiile în modul de alocare a sarcinilor sale actuale. În măsura în care este posibil și ținând cont de faptul că în fiecare an vor fi posturi disponibile în vederea redistribuirii , alocările de personal pe parcursul celor șapte ani este corelată cu planul de punere în aplicare a activităților, astfel cum este prevăzut în actul juridic/propunerea relevantă, vizându-se în același timp introducerea graduală a unor posturi suplimentare. Alocările propuse au ținut seama, de asemenea, de noile sarcini de reglementare ale agențiilor, ale căror rezultate sunt o condiție prealabilă pentru punerea în aplicare a politicilor și programelor Uniunii. Evaluarea necesarului de personal al fiecărei agenții ar justifica o consolidare a efectivelor de personal dintr-un număr important de agenții în primii ani ai perioadei 2014-2020, și nu o introducere mai treptată a unor posturi suplimentare de-a lungul întregii perioade. Cu toate acestea, Comisia propune menținerea unei cote anuale stabile de 1 % pentru rezerva de redistribuiri în perioada 2014-2018, astfel încât să ofere agențiilor care sunt contribuitori neți la rezervă suficient timp pentru a se adapta la reducerea posturilor și să permită altor agenții introducerea treptată a unor posturi suplimentare. Prin urmare, Comisia propune să se ajusteze alocarea de posturi suplimentare în funcție de posturile disponibile în rezerva de redistribuiri, acordându-se prioritate agențiilor cu cele mai urgente necesități în materie de posturi suplimentare. O astfel de abordare graduală permite satisfacerea necesităților recunoscute de posturi noi până în 2018[7]. 2.4. Distincția dintre sarcinile și resursele agențiilor și cele ale Comisiei Sarcinile agențiilor descentralizate reflectă, de regulă, punerea în comun a activităților și resurselor de la organismele naționale către un organism autonom la nivelul UE, pentru a răspunde mai bine provocărilor cu o dimensiune europeană clară. O astfel de punere în comun este decisă de Parlament și Consiliu în actele legislative relevante. În principiu, Comisia nu deleagă sarcinile sale de punere în aplicare agențiilor descentralizate, mai ales având în vedere aspectele complexe de guvernanță pe care le-ar presupune o astfel de delegare, în special în ceea ce privește rolul consiliului de administrație, separarea sarcinilor și controlul acestora prin procedura de descărcare de gestiune a Comisiei. Din acest motiv, orice delegare de sarcini trebuie să fie justificată în mod corespunzător de caracteristicile sarcinilor și de expertiza specifică a organismului către care se face delegarea, asigurându-se în același timp buna gestiune financiară și eficiența costurilor. Orice transfer de sarcini de la Comisie către o agenție printr-un acord de delegare ar trebui să fie însoțit de o reducere a personalului din serviciile Comisiei pentru a compensa creșterea personalului agenției, urmărindu-se în același timp crearea de sinergii și sporirea eficienței. Un caz specific de delegare de sarcini se referă la sarcinile propuse a fi atribuite Agenției GNSS European (GSA), în faza de exploatare a programelor Galileo și EGNOS, astfel cum se prevede în detaliu în secțiunea 5.2 de mai jos. Comisia consideră că agenția este cea mai în măsură să îndeplinească aceste sarcini de execuție și a propus ca agenția să preia sarcinile respective în perioada 2014-2020. În acest scop, Comisia își va reduce propria schemă de personal cu 30 de posturi (pe lângă obiectivul de reducere a personalului cu 5 % pentru Comisie) pentru a compensa creșterea efectivelor din schema de personal a GSA. Întrucât sunt compensate printr-o reducere în cadrul Comisiei, posturile respective sunt în plus față de posturile suplimentare primite din rezerva de redistribuiri descrisă în secțiunea 2.2 de mai sus. 2.5. Finanțarea școlilor europene La începutul noii perioade a cadrului financiar multianual, Comisia își propune să alinieze mecanismele de finanțare a așa-numitelor școli europene de „tip II”[8] prin suportarea din bugetele agențiilor a cheltuielilor cu costurile de școlarizare a copiilor personalului agențiilor în școlile de „tip II”, astfel încât toate agențiile să fie tratate în mod consecvent. În prezent, alocațiile școlare pentru copiii personalului agențiilor se plătesc din bugetul agențiilor atunci când nu există o școală de tip II în vecinătate. Cu toate acestea, cheltuielile sunt încadrate la rubrica 5 (Administrație) atunci când este creată o școală de tip II. Comisia propune compensarea cheltuielilor suplimentare pentru bugetele agențiilor care rezultă din finanțarea revizuită a școlilor de „tip II” (estimate la aproximativ 28,4 milioane EUR în perioada 2014­2020), prin creșterea în mod corespunzător a contribuției UE pentru cele 10 agenții în cauză[9]. 3. Programarea resurselor umane și financiare ale agențiilor în perioada 2014­2020 3.1. Clasificarea agențiilor: impactul asupra resurselor agențiilor În general, astfel cum s-a subliniat mai sus, nivelul propus al contribuției UE pentru fiecare agenție și efectivul de personal al acesteia în perioada în cauză reflectă stadiul de dezvoltare al agenției. Clasificarea agențiilor ca agenții „cu regim normal de funcționare”, agenții „cu sarcini noi” și agenții „în faza de început” oferă un cadru pentru evaluarea diferențiată a necesităților fiecărei agenții : de regulă, agențiile care au fost create recent sau cărora le-au fost atribuite recent sarcini noi necesită credite suplimentare și personal suplimentar pentru îndeplinirea sarcinilor legate de noile mandate sau de mandatele recent extinse, în timp ce agențiile cu regim normal de funcționare au structuri și bugete stabile. Consecințele clasificării agențiilor în funcție de necesarul de resurse umane și financiare în perioada 2014-2020 sunt prezentate în detaliu mai jos. 3.2. Contribuții la rezerva de redistribuiri: agenții cu regim normal de funcționare și componenta cu regim normal de funcționare a agențiilor cu sarcini noi Ca regulă generală, Comisia propune următoarea evoluție a resurselor umane și financiare ale agențiilor cu regim normal de funcționare: – Posturi incluse în schema de personal: reducerea cu 5 % a personalului într-o perioadă de 5 ani este combinată cu o cotă anuală de 1 % pentru rezerva de redistribuiri în perioada 2014-2018, astfel cum este prevăzut mai sus; – Alte categorii de personal: este de așteptat ca efectivele de personal pentru personalul extern (exprimat în unități echivalente normă întreagă – ENI) să se supună reducerii generale a numărului de posturi din schema de personal, în special în anii în care se aplică reduceri ale numărului de posturi, printr-o abordare strictă a contribuției globale a UE pentru agenții, astfel cum se prevede mai jos; – Contribuția de la bugetul UE: de asemenea, în lumina reducerii anuale a personalului și a cotei pentru rezerva de redistribuiri, contribuția UE la agențiile cu regim normal de funcționare este menținută constantă în termeni nominali la nivelul contribuției UE din anul precedent. De îndată ce agenția ajunge la efectivul de personal țintă, contribuției UE i se aplică deflatorul standard la . 3.3. Beneficiarii rezervei de redistribuiri: agențiile în faza de început și componenta cu sarcini noi a agențiilor cu sarcini noi Secțiunea 5 de mai jos oferă o imagine de ansamblu asupra agențiilor care au fost create recent sau care au sarcini noi și care în timp vor necesita resurse suplimentare, în comparație cu normele generale privind resursele umane și financiare aplicate agențiilor cu regim normal de funcționare (sau componentei „cu regim normal de funcționare” a agențiilor cu sarcini noi), astfel cum se menționează în secțiunea 3.2 de mai sus. În ceea ce privește efectivul de personal pentru agențiile aflate în faza de început, contribuția la reducerea de 5 % a personalului și contribuția la rezerva de redistribuiri a agențiilor respective este contrabalansată în mod sistematic printr-o alocare corespunzătoare de posturi din rezerva de redistribuiri pentru anii în care agenția se află încă în faza de început, cel mai târziu până în 2015: începând din 2016, toate agențiile sunt clasificate ca agenții „cu regim normal de funcționare” sau ca agenții „cu sarcini noi”. Pentru început, regulile generale pentru agențiile cu regim normal de funcționare, astfel cum sunt precizate în secțiunea 3.2 de mai sus (și anume, reducere cu 5 % a personalului într-o perioadă de 5 ani, o contribuție anuală de 1 % la rezerva de redistribuiri în perioada 2014­2018, precum și un nivel nominal constant al contribuției UE pentru activitățile cu regim normal de funcționare) se aplică, de asemenea, agențiilor cu sarcini noi și celor aflate în faza de început. Contribuția UE este ulterior ajustată pentru a ține seama de posturile suplimentare care urmează să fie acordate, pe baza costurilor medii și a coeficientului de corecție aplicabil în funcție de locația agenției. Acolo unde este cazul, cheltuielile sunt ajustate, de asemenea, pentru a ține cont de elementele specifice planificate legate de noile sarcini (de exemplu, pentru sistemele informatice) sau de cheltuielile de construcție punctuale, în conformitate cu procedura prevăzută pentru proiectele imobiliare la articolul 203 din Regulamentul financiar[10]. 4. Principalele rezultate ale exercițiului Această secțiune prezintă principalele rezultate ale exercițiului de stabilire a unei programări a resurselor afectate agențiilor descentralizate pentru perioada 2014-2020, atât în ceea ce privește efectivele de personal, cât și în ceea ce privește nivelurile de subvenționare. 4.1. Efectivele de personal: obținerea unei reduceri cu 5 % a personalului într-o perioadă de cinci ani Tabelul recapitulativ de mai jos prezintă evoluția numărului de posturi în perioada dată, defalcată în funcție de rubrica din cadrul financiar multianual, fără a include posturile transferate de la Comisie. În special, tabelul arată că analiza necesităților fiecărei agenții, astfel cum sunt prezentate în secțiunea 5 de mai jos, are ca rezultat o creștere netă substanțială a numărului de posturi pentru agențiile de la rubrica 1a, în limita obiectivului global de reducere cu 5 % a personalului într-o perioadă de cinci ani. Astfel cum s-a menționat în secțiunea 2.1 de mai sus, o serie de agenții descentralizate și-au redus deja numărul de posturi din planurile lor de personal în bugetul pe 2013; reducerea este luată în considerare pentru atingerea obiectivului de reducere cu 5 % până cel târziu în 2018. Numărul de posturi în schemele de personal ale agențiilor descentralizate (fără transfer) Rubrică || Număr de posturi în 2013 || Reducere totală conform țintei de 5 % || Număr total de posturi după reducere conform țintei de 5 % || Număr de posturi programat în 2018-2020 || Diferență față de țintă în 2018-2020 în urma programării Rubrica 1a || 2 227 || 111[11] || 2 128 || 2 237 || 109 Rubrica 2 || 244 || 12 || 232 || 226 || -6 Rubrica 3 || 2 368 || 119[12] || 2 255 || 2 214 || -41 Rubrica 4 || 96 || 5 || 91 || 86 || -5 Rubrica 5 || 206 || 10[13] || 205 || 193 || -12 Autofinanțate || 909 || 46 || 863 || 818 || -45 Total || 6 050 || 303 || 5 774[14] || 5 774 || 0 Diferența dintre obiectivul de reducere cu 5 % pentru fiecare rubrică și numărul de posturi programate corespunzătoare fiecărei rubrici la sfârșitul perioadei reflectă redistribuirea realizată prin utilizarea rezervei de redistribuiri. 4.2. Rezerva de redistribuiri În perioada 2014-2020, rezerva de redistribuiri care rezultă din cota anuală de 1 % aplicată tuturor agențiilor permite realocarea a circa 193 de posturi de la agențiile „cu regim normal de funcționare” la agențiile „în faza de început” și la agențiile „cu sarcini noi”. De asemenea, agențiile „cu sarcini noi” și agențiile „în faza de început” contribuie cu un număr de 123 posturi la rezervă. Împreună cu transferul a 30 de posturi de la Comisie la GSA, aceasta permite alocarea a 346 de posturi suplimentare pentru acoperirea necesităților în perioada dată. Efectul net al posturilor realocate către agențiile „în faza de început” și către cele „cu sarcini noi” din rezerva de redistribuiri asupra numărului de posturi al acestora rezultă din reducerea cu 5 % a personalului, din cota anuală de 1 % aplicată pentru constituirea rezervei de redistribuiri și din alocarea de posturi suplimentare din rezervă. Tabelul inclus în anexa II prezintă modul în care reducerea cu 5 % a personalului , cota anuală de 1 % pentru constituirea rezervei de redistribuiri și alocarea de posturi suplimentare din rezerva de posturi au un impact asupra numărului de posturi prevăzute pentru fiecare agenție individuală în anul 2020. 4.3. Contribuția de la bugetul UE: pachete indicative compatibile cu plafoanele cadrului financiar multianual Tabelul recapitulativ de mai jos indică evoluția contribuției UE pentru agențiile descentralizate, astfel cum este prevăzută în prezenta comunicare, exprimată atât în prețurile din 2011, cât și în prețurile curente. Pentru fiecare rubrică din fiecare an, nivelul programat al cheltuielilor respectă plafonul pachetelor indicative pentru cheltuielile agențiilor per rubrică, stabilit în concluziile Consiliului European din 7-8 februarie 2013 privind repartizarea plafoanelor din cadrul financiar multianual, . Contribuția de la bugetul UE pentru agenții (în milioane EUR, cifre rotunjite în prețurile din 2011 și în prețurile curente) Rubrică din CFM || Prețuri || Nivelul programat al contribuțiilor de la bugetul UE pentru agenții, per rubrică din CFM 2014 || 2015 || 2016 || 2017 || 2018 || 2019 || 2020 || Total Rubrica 1a || 2011 || 224,2 || 292,0 || 299,9 || 294,4 || 251,5 || 287,2 || 286,4 || 1 935,6 Curente || 237,9 || 316,0 || 331,1 || 331,6 || 288,9 || 336,5 || 342,2 || 2 184,3 Rubrica 2 || 2011 || 48,9 || 48,5 || 44,9 || 44,1 || 43,0 || 41,0 || 41,0 || 311,5 Curente || 51,9 || 52,5 || 49,6 || 49,6 || 49,4 || 48,1 || 49,0 || 350,2 Rubrica 3[15] || 2011 || 466,3 || 506,7 || 498,6 || 484,3 || 476,8 || 476,8 || 476,8 || 3.386,4 Curente || 494,8 || 548,5 || 550,5 || 545,4 || 547,7 || 558,7 || 569,9 || 3.815,5 Rubrica 4 || 2011 || 19,0 || 18,6 || 18,2 || 17,9 || 17,5 || 17,5 || 17,5 || 126,3 Curente || 20,1 || 20,1 || 20,1 || 20,1 || 20,1 || 20,5 || 21,0 || 142,2 Total || 2011 || 758,4 || 865,8 || 861,6 || 840,7 || 788,9 || 822,6 || 821,8 || 5.759,8 Curente || 804,8 || 937,2 || 951,3 || 946,8 || 906,2 || 963,8 || 982,1 || 6.492,2 Fluctuația nivelului de cheltuieli de la rubrica 1a rezultă în principal din fluctuația veniturilor prevăzute a fi primite din partea întreprinderilor din sector pentru activitățile în domeniul produselor chimice ale ECHA, fluctuație care la rândul său are un impact asupra contribuției de echilibrare acordată de UE agenției în cauză. ECHA va continua să se autofinanțeze integral în 2014 în ceea ce privește activitățile sale în domeniul produselor chimice . Cu toate acestea, se preconizează că în 2015 contribuția de echilibrare se va ridica la 68 de milioane EUR (în prețuri curente), menținându-se între acest nivel și 77 de milioane EUR pe parcursul perioadei corespunzătoare cadrului financiar multianual, cu excepția anului 2018, când necesitatea unei contribuții de echilibrare va fi mult mai scăzută (24 de milioane EUR) datorită creșterii preconizate a veniturilor din taxe legată de o dată de înregistrare. Graficul de mai jos prezintă fluctuația nivelului global al contribuției UE pentru agenții în cursul noii perioade a cadrului financiar multianual. Variația nivelului contribuției UE se datorează în mare parte contribuției de echilibrare acordate pentru activitățile în domeniul produselor chimice ale ECHA în cadrul rubricii 1a. Graficul de mai jos arată impactul pe care reducerea cu 5 % a personalului îl va avea asupra numărului total de posturi al agențiilor în decursul perioadei date, luând în considerare transferul de posturi de la Comisie. 5. Rezultatele detaliate ale exercițiului Tabelul inclus în anexa I oferă o imagine de ansamblu, în termeni cantitativi, asupra efectivelor de personal și asupra nivelurilor de subvenționare ale fiecărei agenții, în perioada 2014-2020, astfel cum rezultă din exercițiu. Secțiunile 5.1. și 5.2. de mai jos prezintă o scurtă descriere a resurselor programate pentru cele 6 agenții care se află încă „în faza de început” la începutul perioadei 2014-2020, urmate de cele 12 agenții care vor avea „sarcini noi”. Propunerile Comisiei privind crearea în viitor a unui Consiliu European de Rezoluție și a unui Parchet European sunt prezentate în secțiunea 5.3. 5.1. Agenții „în faza de început” 5.1.1. Autoritatea Bancară Europeană (ABE) Faza de început a ABE se va încheia în 2014, preconizându-se că după această dată agenția va avea nevoie de resurse suplimentare pentru a îndeplini sarcinile noi încredințate în domeniul redresării și rezoluției instituțiilor bancare [COM(2012)280], al mecanismului unic de supraveghere [COM(2012)511] și al Regulamentului privind cerințele prudențiale pentru bănci [COM(2011)452]. În timp ce personalul suplimentar necesar pentru îndeplinirea sarcinilor de redresare a instituțiilor bancare este acoperit în întregime de fișa financiară atașată la propunerea inițială a Comisiei, necesarul de personal legat de mecanismul unic de supraveghere și de sarcinile legate de cerințele prudențiale pentru bănci a fost reevaluat pentru a ține seama de rolul consolidat acordat agenției de către Parlamentul European și Consiliu. Având în vedere faptul că se află în faza de început și că i s-au încredințat sarcini noi , este posibil ca în perioada 2014-2017 agenția să primească 62 de posturi suplimentare (inclusiv posturi suplimentare pentru a compensa reducerile de personal efectuate în faza de început), precum și bugetul corespunzător. Numărul total de posturi este estimat să crească de la 93 în 2013 la 145 în 2020. Se preconizează că agenția va începe să funcționeze în regim în 2019. Contribuția UE va crește în perioada respectivă ca urmare a personalului suplimentar necesar pentru a îndeplini noile sarcini și a creșterii corespunzătoare a cheltuielilor conexe (clădiri, sisteme informatice). Se preconizează că ponderea acestui tip de cheltuieli pe parcursul perioadei se va menține la 40 % din contribuția globală a UE. 5.1.2. Autoritatea Europeană de Asigurări și Pensii Ocupaționale (EIOPA) Faza de început a EIOPA se va încheia în 2014, preconizându-se că după această dată agenția va avea nevoie de resurse suplimentare pentru a îndeplini sarcinile noi încredințate, în special cele legate de propunerea pentru o nouă Directivă privind intermedierea de asigurări [COM(2012)360], dezvoltarea sarcinilor principale de supraveghere (inclusiv inspecții comune la fața locului), protecția consumatorilor și stabilitatea financiară (și anume, prezentarea de rapoarte în temeiul Directivei Solvabilitate II). Având în vedere faptul că se află în faza de început și că i s-au încredințat sarcini noi , este posibil ca în perioada 2014-2017 agenția să primească 40 posturi suplimentare (inclusiv posturi suplimentare pentru a compensa reducerile de personal efectuate în faza de început), precum și creditele corespunzătoare. Se preconizează că numărul total de posturi va crește de la 80 în 2013 la 112 în 2020. Se preconizează că agenția va începe să funcționeze în regim normal în 2019 și 2020. Creșterea contribuției UE în perioada respectivă reflectă în principal creșterea efectivului de personal legată de sarcinile suplimentare. 5.1.3. Autoritatea Europeană pentru Valori Mobiliare și Piețe (ESMA) Faza de început a ESMA se va încheia în 2014, preconizându-se că după această dată agenția va avea nevoie de resurse suplimentare pentru a îndeplini sarcinile noi încredințate, care sunt legate de o serie de noi regulamente care conferă agenției responsabilități suplimentare, în special în materie de supraveghere, înregistrare, certificare și coordonarea acțiunilor naționale de supraveghere (inclusiv cele prevăzute de Regulamentul privind agențiile de rating de credit, Regulamentul privind vânzarea în lipsă, Regulamentul privind fondurile europene de investiții pe termen lung și Regulamentul privind infrastructura pieței europene). Având în vedere faptul că se află în faza de început și că i s-au încredințat sarcini noi , este posibil ca în perioada 2014-2017 agenția să primească 54 posturi suplimentare (inclusiv posturi suplimentare pentru a compensa reducerile de personal efectuate în faza de început), precum și creditele corespunzătoare pentru salarii. Se preconizează că numărul total de posturi va crește de la 121 în 2013 la 163 în 2020. Se preconizează că agenția va începe să funcționeze în regim normal în 2019 și 2020. Creșterea contribuției UE în perioada respectivă reflectă în principal creșterea efectivului de personal legată de sarcinile suplimentare. 5.1.4. Agenția Europeană pentru Produse Chimice (ECHA) Trei regulamente clar separate atribuie sarcini ECHA, după cum urmează: – Activități în domeniul produselor chimice: în decursul perioadei 2014-2020, ECHA este clasificată ca agenție cu regim normal de funcționare pentru activitățile sale în domeniul produselor chimice, în temeiul Regulamentului (CE) nr. 1907/2006 de instituire a acesteia. În ceea ce privește efectivele de personal, nu se prevăd resurse umane suplimentare; optimizarea alocării sarcinilor curente ale agenției va avea ca rezultat o reducere a numărului de posturi din schema de personal de la 451 în 2013 la 404 în 2020. Contribuția de echilibrare a UE în perioada respectivă este estimată la 381,7 milioane EUR, în funcție de calendarul de reducere a posturilor și de estimările de venituri din taxe provenite din partea întreprinderilor din sector. Fluctuațiile de la an la an ale nivelului preconizat al taxelor provenite de la întreprinderile din sector conduc la o fluctuație corespunzătoare a contribuției de echilibrare necesare din partea UE. – Activități privind produsele biocide: Regulamentul (UE) nr. 528/2012 a extins mandatul ECHA pentru a include, începând cu 1 septembrie 2013, comercializarea pe piață și utilizarea produselor biocide. Din acest motiv, pentru activitățile sale privind produsele biocide, ECHA este inclusă în categoria agențiilor „în faza de început” în anii 2014 și 2015, în această perioadă urmând ca agenția să devină treptat operațională și, de asemenea, parțial autofinanțată pe baza taxelor colectate de la întreprinderile din sector. Articolul 42 din Regulamentul (UE) nr. 528/2012 extinde domeniul de activitate al agenției în 2017, când vor putea fi autorizate alte trei tipuri de produse , precum și în 2020, când vor putea fi autorizate toate tipurile de produse rămase . Prin urmare, agenția este inclusă în categoria agențiilor „cu sarcini noi” în 2017 și 2020. Agenția primește o contribuție de echilibrare care scade pe parcursul perioadei, în conformitate cu previziunile de creștere a veniturilor din taxe. Agenția va deveni pe deplin autofinanțată din 2019. Având în vedere faptul că se află în faza de început și că i s-au încredințat sarcini noi , este posibil ca în perioada 2014-2015 agenția să primească 3 posturi suplimentare (din care 2 posturi pentru a compensa reducerile de personal în faza de început), precum și creditele corespunzătoare pentru salarii, urmate de 2 posturi în 2017-2018 și 7 posturi suplimentare (autofinanțate) în 2019-2020. Se estimează că numărul total de posturi legate direct de activitățile privind produsele biocide va crește de la 47 în 2013 la 54 în 2020. Creșterea efectivului de personal necesar pentru sarcinile suplimentare în 2017 va trebui să fie realizată de către agenție prin redistribuire internă, deoarece posturile noi sunt contrabalansate prin cota aplicată pentru constituirea rezervei de redistribuiri. – Activități privind produsele chimice periculoase: Regulamentul (UE) nr. 649/2012 a extins mandatul ECHA pentru a include, începând de la 1 martie 2014, exportul și importul de produse chimice periculoase (PIC). Din acest motiv, pentru activitățile sale privind produsele chimice periculoase, ECHA este inclusă în anii 2014 și 2015 în categoria agențiilor „în faza de început” , urmând ca agenția să devină treptat operațională în această perioadă. Se prevede că numărul de notificări de export care urmează să fie prelucrate de către agenție va crește anual cu 10 %, efectul cumulativ al acestora fiind recunoscut prin clasificarea agenției în categoria agențiilor „cu sarcini noi” în 2017. Contribuția UE prezintă o tendință de scădere pe parcursul perioadei, deoarece creșterea cheltuielilor cu personalul este compensată de o scădere a cheltuielilor operaționale legate de configurarea inițială a bazelor de date și a programelor informatice. Având în vedere faptul că se află în faza de început și că i s-au încredințat sarcini noi, este posibil ca în 2014 agenția să primească 1 post suplimentar, cu creditele corespunzătoare, urmat de încă 1 post suplimentar în 2018. Prin urmare, numărul total de posturi legate direct de activitățile privind produsele chimice periculoase crește de la 5 în 2013 la 7 în 2020. 5.1.5. Biroul European de Sprijin pentru Azil (EASO) Faza de început a EASO se va încheia în 2014, urmând ca după aceea agenția să funcționeze în regim normal. Având în vedere faptul că se află în faza de început și că i s-au încredințat sarcini noi , în 2014-2015 este posibil ca agenția să primească 10 posturi suplimentare (inclusiv un post pentru a compensa reducerile de personal din faza de început), precum și creditele corespunzătoare pentru salarii. Se estimează că numărul total de posturi va crește de la 45 în 2013 la 51 în 2020. Creșterea contribuției UE în 2014-2015 reflectă în principal creșterea efectivului de personal legată de finalizarea fazei de început a EASO. 5.1.6. Agenția Europeană pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu.LISA) eu.LISA este o agenție nou creată, care se preconizează că va ajunge la un ritm normal de funcționare în 2015. Începând din 2016, atribuțiile agenției vor fi extinse pentru a include dezvoltarea și gestionarea celor două sisteme informatice noi care constituie pachetul privind „frontierele inteligente” [COM(2013)95, 96 și 97], și anume sistemul de intrare/ieșire (EES) și programul de înregistrare a călătorilor (RTP). În plus, din 2016, sistemele existente SIS, VIS și Eurodac vor trebui să fie modernizate pentru a îndeplini noile cerințe care decurg din trecerea la datele biometrice. Cheltuielile operaționale suplimentare legate de pachetul privind „frontierele inteligente” și modernizarea sistemului prin trecerea la datele biometrice vor necesita o creștere a contribuției UE pentru eu.LISA cu 4,67 milioane EUR în 2015, ajungând la 20,6 milioane EUR în 2016. În sfârșit, în 2015 sunt prevăzute cheltuieli punctuale pentru un proiect de construcție (19 milioane EUR). Având în vedere faptul că se află în faza de început și că i s-au încredințat sarcini noi , este posibil ca în perioada 2014-2017 agenția să primească 5 posturi suplimentare pentru a compensa reducerile de personal din faza de început. Combinat cu reducerea de personal de 5 % și cu cota anuală aplicată pentru constituirea rezervei de redistribuiri, numărul total de posturi scade de la 120 în 2013 la 113 în 2020. 5.2. Agenții „cu sarcini noi” 5.2.1. Agenția GNSS European (GSA) Propunerea Comisiei pentru un nou regulament privind GNSS [COM(2011)814], care prevede o nouă structură de guvernanță pentru programele EGNOS și Galileo și finanțarea acestora pentru perioada 2014-2020, atribuie „sarcini noi” GSA în perioada 2014-2018. Pentru a oferi Parlamentului European și Consiliului o imagine completă a condițiilor în care GSA își va îndeplini sarcinile încredințate conform noului model de guvernanță, la 6 februarie 2013 Comisia a adoptat o propunere de modificare a Regulamentului (UE) nr. 912/2010 privind GSA [COM(2013)40]. Având în vedere sarcinile noi care i-au fost încredințate, este posibil ca în perioada 2014­2018 agenția să primească 48 de posturi suplimentare, precum și creditele corespunzătoare. Acestea includ 3 posturi pentru a compensa reducerile de personal care au fost deja prevăzute ca parte a contribuției GSA la reducerea de personal de 5 %. Luând în considerare acest element, precum și cota anuală pentru constituirea rezervei de redistribuiri, se ajunge la o creștere a numărului total de posturi de la 77 în 2013 la 120 în 2020. Mai mult, contribuția UE la agenție crește pentru a acoperi cheltuielile punctuale pentru lucrările de construcții la noul sediu din Praga (în valoare de 2,9 milioane EUR în 2015 și 0,6 milioane EUR în 2016). Aceste cheltuieli de construcție sunt urmate de o creștere cu 0,5 milioane EUR a nivelului costurilor anuale de funcționare începând de la jumătatea anului 2016 , precum și de creșterea cu 1,3 milioane EUR a cheltuielilor anuale de închiriere. De asemenea, se prevăd costuri cu infrastructura sistemelor informatice pentru centrele de monitorizare a securității Galileo (GSMC) din Marea Britanie și Franța, în valoare de 1,2 milioane EUR pentru finalizarea sistemelor informatice în 2014 și de 1 milion EUR pentru înlocuirea serverelor în 2018. Contribuția majorată la GSA va fi suportată din bugetul programului Galileo. 5.2.2. Agenția Europeană de Siguranță a Aviației (EASA) EASA este considerată o agenție „cu sarcini noi” în perioada 2015-2018, în special datorită noilor sarcini legate de operatorii din țările terțe , astfel cum sunt prevăzute în regulamentul de instituire, precum și de sistemele aeriene pilotate de la distanță . Având în vedere sarcinile noi încredințate acesteia, este posibil ca în perioada 2014-2017 agenția să primească 16 posturi suplimentare, precum și creditele corespunzătoare. Combinat cu reducerea de 5 % a personalului și cu cota anuală pentru constituirea rezervei de redistribuiri, aceasta conduce la o scădere a numărului total de posturi de la 692 în 2013 la 639 în 2020. În sfârșit, sunt necesare credite suplimentare pentru a acoperi costurile legate de proiectul de construcție al EASA, în valoare de 1,5 milioane EUR, atât în 2015, cât și în 2016. 5.2.3. Agenția Europeană pentru Siguranță Maritimă (EMSA) Regulamentul (UE) nr. 100/2013 extinde sarcinile EMSA, în special cu scopul de a facilita stabilirea unui spațiu european de transport maritim fără bariere. Din acest motiv, EMSA are statutul de agenție „cu sarcini noi” până în 2015. Având în vedere noile sarcini atribuite acesteia, este posibil ca în perioada 2014-2015 agenția să primească 2 posturi suplimentare, precum și creditele corespunzătoare. Combinat cu reducerea de 5 % a personalului și cu cota anuală pentru constituirea rezervei de redistribuiri, aceasta conduce la o scădere a numărului total de posturi de la 213 în 2013 la 195 în 2020. Contribuția UE la EMSA indică o creștere în perioada în cauză. Aceasta se datorează finanțării programului de măsuri antipoluare desfășurat de EMSA, care indică o tendință de creștere constantă până în 2020, în conformitate cu proiectul de regulament COM(2013)174. În sfârșit, sunt incluse, de asemenea, costurile a trei agenți contractuali suplimentari care urmează să fie recrutați începând cu 2016 în cadrul programului Copernicus. 5.2.4. Agenția Europeană a Căilor Ferate (AEF) Intrarea în vigoare, preconizată pentru 2015, a propunerii de regulament COM(2013)27 justifică statutul de agenție cu sarcini noi al AEF. Având în vedere noile sarcini ale acesteia, este posibil ca în perioada 2014-2018 agenția să primească 18 posturi suplimentare; posturile suplimentare care urmează să fie acordate sunt prevăzute a fi finanțate din taxe și tarife, în conformitate cu proiectul de regulament. Combinat cu reducerea de 5 % a personalului și cu cota anuală pentru rezerva de redistribuiri, aceasta conduce la o creștere a numărului total de posturi de la 143 în 2013 la 148 în 2020. Profilul contribuției UE reflectă impactul bugetar prevăzut în fișa financiară legislativă care însoțește proiectul de regulament. 5.2.5. Agenția Uniunii Europene pentru Securitatea Rețelelor și a Informațiilor (ENISA) Regulamentul (UE) nr. 526/2013, adoptat la 21 mai 2013, prelungește mandatul agenției și extinde sarcinile sale. Noile sarcini se referă, în special, la dezvoltarea politicii de securitate cibernetică (studii, cercetare și analiză), construirea capacității la nivelul statelor membre și al instituțiilor UE (CERT UE), furnizarea de formare în domeniul securității rețelelor și a informațiilor pentru organismele publice relevante, precum și sprijinirea dezvoltării unui mecanism european de avertizare timpurie. Din acest motiv, ENISA este inclusă în categoria agențiilor „cu sarcini noi” până în 2016, devenind ulterior o agenție cu regim normal de funcționare în 2017. Având în vedere noile sarcini ale acesteia, în perioada 2014-2017 agenția este posibil să primească 5 posturi suplimentare. Combinat cu reducerea de 5 % a personalului și cu cota anuală pentru constituirea rezervei de redistribuiri, aceasta conduce la o creștere a numărului total de posturi cu 1 post în perioada 2014-2017, revenindu-se apoi la nivelul din 2013 de 47 posturi. Contribuția UE va reflecta evoluția schemei de personal, utilizarea planificată de personal extern și sporirea eficienței datorită reorganizării interne a agenției. 5.2.6. Agenția pentru Cooperarea Autorităților de Reglementare din Domeniul Energiei (ACER) În perioada 2014-2016, ACER este considerată o agenție „cu sarcini noi” ca urmare a introducerii treptate a noilor sarcini care i-au fost atribuite în temeiul Regulamentului (UE) nr. 1227/2011 (REMIT) și al Regulamentului (UE) nr. 347/2013 (Orientările TEN-E). Contribuția UE la agenție crește începând cu anul 2014 pentru a acoperi costurile regulate de întreținere a infrastructurii informatice necesare în temeiul Regulamentului REMIT (în valoare de 1,5 milioane EUR pe an), precum și costurile legate de evoluția efectivelor sale de personal. Având în vedere noile sarcini care decurg din Orientările TEN-E (și care cuprind, în principal, identificarea și monitorizarea proiectelor de interes comun în domeniul infrastructurii de gaze și de energie electrică), în perioada 2014-2017 este posibil ca ACER să primească 8 posturi suplimentare, precum și creditele corespunzătoare. Combinat cu reducerea de 5 % a personalului și cu cota anuală pentru rezerva de redistribuiri, numărul total de posturi crește de la 49 în 2013 la 52 în 2020. 5.2.7. Agenția Europeană de Mediu (AEM) AEM a fost identificată ca potențial coordonator pentru punerea în aplicare a serviciului terestru al programului Copernicus, pe baza experienței îndelungate a AEM privind seturile de date Corine Land Cover și alte activități legate de exploatarea inițială a GMES (serviciu terestru precursor ). Se prevede o modificare a temeiului juridic al agenției pentru a include această nouă sarcină, prin urmare, agenția este inclusă în 2016 în categoria agențiilor „cu sarcini noi”. Noua sarcină va fi îndeplinită exclusiv prin recrutarea a cinci agenți contractuali suplimentari. Ca urmare a reducerii cu 5 % a personalului și a cotei anuale pentru constituirea rezervei de redistribuiri, numărul total de posturi scade de la 138 în 2013 la 124 în 2018. 5.2.8. Agenția Europeană pentru Medicamente (EMA) EMA este o agenție „cu sarcini noi”, având în vedere introducerea treptată a activităților suplimentare atribuite agenției în contextul revizuirii majore, în 2010, a cadrului legislativ privind farmacovigilența , care se aplică din iulie 2012 [Regulamentul (UE) nr. 1235/2010 și Directiva 2010/84/UE]. Parlamentul European și Consiliul i-au încredințat agenției sarcini care necesită resurse suplimentare în comparație cu situația financiară inițială, în special în ceea ce privește competențele privind medicamentele autorizate la nivel național și competențele consolidate privind medicamentele autorizate la nivel central. Având în vedere noile sarcini, este posibil ca în perioada 2015-2018 agenția să primească 38 de posturi suplimentare. Combinat cu reducerea de 5 % a personalului și cu cota anuală pentru rezerva de redistribuiri, aceasta conduce la o scădere a numărului total de posturi de la 611 în 2013 la 588 în 2020. În prezent, aproximativ 80 % din bugetul EMA rezultă din taxe, iar ponderea este de așteptat să crească în perioada 2014-2020. Având în vedere că toate noile activități de farmacovigilență vor fi finanțate integral din taxe suplimentare, contribuția UE va rămâne în general stabilă în perioada în cauză, luând în considerare previziunile privind impactul veniturilor din taxele provenite de la întreprinderile din sector asupra necesității unei contribuții de echilibrare de la bugetul UE. 5.2.9. Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (FRONTEX) În perioada 2014-2018, FRONTEX este inclusă în categoria agențiilor „cu sarcini noi”, având în vedere extinderea preconizată a sarcinilor sale cu privire la Sistemul european de supraveghere a frontierelor [EUROSUR, COM(2011) 873]. Având în vedere noile sarcini ale acesteia, este posibil ca în perioada 2014-2018 agenția să primească 8 posturi suplimentare, precum și creditele corespunzătoare. Combinat cu reducerea de 5 % a personalului și cu cota anuală pentru rezerva de redistribuiri, aceasta conduce la scăderea numărului total de posturi de la 153 în 2013 la 145 în 2020. Se preconizează că ritmul normal de funcționare va fi atins în 2019 și 2020. Având în vedere cerințele de cheltuieli operaționale pentru EUROSUR, contribuția UE la FRONTEX va crește cu 3 milioane EUR în 2014, majorându-se la 5 milioane EUR în 2015, la 7,5 milioane EUR în 2016 și ajungând la 10 milioane EUR începând din 2017. În plus, începând din 2015 se prevede o contribuție suplimentară de 3 milioane EUR pentru a consolida capacitatea operațională obișnuită a FRONTEX, ca urmare a presiunii migrației constante la frontierele externe ale Uniunii. 5.2.10. Oficiul European de Poliție (Europol) Europol este considerat o agenție „cu sarcini noi” ca urmare a propunerii de modificare a regulamentului de instituire [COM(2013)172 și 173]. Această modificare va oferi posibilitatea de a fuziona activitățile atribuite în prezent agenției CEPOL și de a genera sinergii și economii estimate la 17 milioane EUR până în 2020. Pe de altă parte, se propune ca revizuirea mandatului Europol să fie utilizată pentru a include două sarcini noi: programe de formare în materie de aplicare a legii și dezvoltarea Centrului de combatere a criminalității informatice. Având în vedere noile sarcini, este posibil ca în perioada 2014-2018 agenția să primească 15 posturi suplimentare, precum și creditele corespunzătoare. Combinat cu reducerea de 5 % a personalului și cu cota anuală pentru rezerva de redistribuiri, aceasta conduce la o scădere a numărului total de posturi de la 457 în 2013 la 427 în 2020. În sfârșit, contribuția UE la agenție va fi majorată cu 12,5 milioane EUR în 2015 pentru dezvoltarea în continuare a instrumentelor informatice necesare îndeplinirii mandatului extins, atât pentru colectarea și prelucrarea datelor, cât și pentru instrumentele informatice legate de combaterea criminalității informatice. 5.2.11. Colegiul European de Poliție (CEPOL) CEPOL este prezentat ca o agenție „cu regim normal de funcționare”, deși personalul său, odată integrat în Europol [COM(2013)172 și 173], va fi alocat pentru programele de formare în materie de aplicare a legii care urmează să fie puse în aplicare în 2015 și 2016. Creșterea eficienței realizată prin intermediul fuziunii avute în vedere cu Europol influențează, de asemenea, nivelul efectivului de personal al CEPOL. Prin urmare, numărul total de posturi al agenției rămâne stabil în perioada în cauză, la nivelul din 2013 de 28 de posturi, cu o scădere temporară de 1 post în perioada 2014-2017. 5.2.12. Unitatea Europeană de Cooperare Judiciară (EUROJUST) EUROJUST va ajunge să lucreze în „regim normal” în 2014 și își va menține acest statut pe parcursul perioadei în cauză. Propunerea de reformare a actului de instituire a EUROJUST, care se preconizează ca va fi adoptată de către Comisie împreună cu propunerea de înființare a Parchetului European (a se vedea mai jos), se concentrează pe structura de guvernanță a EUROJUST. Ca urmare a reducerii cu 5 % a personalului și a cotei anuale pentru rezerva de redistribuiri, numărul total de posturi al EUROJUST scade de la 213 în 2013 la 191 în 2020. Contribuția UE la EUROJUST în perioada 2014-2020 reflectă statutul acesteia de agenție „cu regim normal de funcționare”. Cu toate acestea, cofinanțarea noului proiect de construcție al EUROJUST va necesita alocări suplimentare în valoare de 10,9 milioane EUR în 2015 și 7,25 milioane EUR în 2016. 5.3. Propunerile Comisiei pentru crearea de viitoare noi organisme Viitoarele organisme ale UE nu intră în domeniul de aplicare al prezentei comunicări, care prezintă situația resurselor pentru agențiile descentralizate existente. Cu toate acestea, în ceea ce privește programarea financiară, în cazul în care organismele noi necesită finanțare de la bugetul UE, finanțarea acestora va trebui să se facă în conformitate cu pachetele indicative pentru cheltuielile agenției per rubrică din cadrul financiar multianual. Prezenta secțiune descrie pe scurt două inițiative legislative care propun înființarea de noi organisme ale UE, care sunt în prezent avute în vedere de către Comisie: un Consiliu European de Rezoluție și un Parchet European. 5.3.1. Consiliul European de Rezoluție Comisia a adoptat o propunere de stabilire a unui viitor Consiliu European de Rezoluție[16]. Organismul va fi creat probabil în 2014, astfel încât să poată să devină complet operațional până la sfârșitul anului 2014. Se preconizează ca acest Consiliu să fie finanțat în întregime prin contribuții din partea sectorului bancar, ceea ce înseamnă că instituirea Consiliului nu va necesita o contribuție de la bugetul UE. Prin urmare, instituirea Consiliului nu va avea niciun impact asupra pachetului indicativ pentru cheltuielile agențiilor de la rubrica 1a (Competitivitate pentru creștere economică și ocuparea forței de muncă). În ceea ce privește resursele umane, se preconizează că pentru funcționarea Consiliului vor fi necesare 309 unități echivalente normă întreagă, sub formă de posturi în schema de personal, agenți contractuali și experți naționali detașați. Posturile necesare pentru noul organism nu fac obiectul obiectivului de reducere cu 5 % a personalului. 5.3.2. Parchetul European Comisia intenționează să adopte o propunere privind înființarea unui viitor Parchet European în iulie 2013. Propunerea va prevedea o creștere treptată a sarcinilor și resurselor pentru noul organism până după 2020. Instituirea viitorului Parchet European ar trebui să implice punerea în comun a resurselor administrative și de sprijin cu EUROJUST – care este de așteptat să joace un rol în crearea acestuia, în temeiul articolului 86 din TFUE – precum și redistribuirea personalului OLAF pentru executarea funcțiilor operaționale ale Parchetului European. Se preconizează că înființarea Parchetului European va fi finanțată integral printr-o contribuție de la bugetul UE, de la rubrica 3 (Securitate și cetățenie). Introducerea progresivă a contribuției UE pentru Parchetul European va fi compatibilă cu pachetul indicativ 2014-2020 pentru cheltuielile agenției de la rubrica respectivă. Cu toate acestea, implicațiile bugetare globale vor fi limitate ca urmare a redistribuirilor de la rubrica 5 (Administrație). 6. Următoarele etape Prezenta comunicare prevede programarea financiară a resurselor umane și bugetare pentru agențiile descentralizate până în 2020. Această programare nu exclude posibilitatea ca anumite sarcini să fie executate cu mai puține resurse decât cele programate ca urmare a câștigurilor suplimentare de eficiență realizate de agenții. În schimb, având în vedere dezvoltarea continuă de noi politici ale UE s-ar putea ca agențiile existente să trebuiască să contribuie cu expertiză suplimentară. Eventualele propuneri legislative de modificare a domeniului de activitate al agențiilor existente se vor plia pe programarea financiară și a resurselor umane prevăzută în prezenta comunicare. Orice noi propuneri legislative ale Comisiei care necesită resurse umane suplimentare pentru diferitele agenții existente vor necesita în același timp o reducere corespunzătoare a numărului de posturi din schemele de personal ale altor agenții și/sau ale Comisiei în cazul în care sunt delegate sarcini de la Comisie la agenții. În acest sens, la fel ca toate celelalte instituții și organisme UE, agențiile vor trebui să își îmbunătățească eficiența, iar forța lor de muncă va trebui să fie redistribuită, atunci când este cazul, în special dinspre funcțiile de coordonare și de sprijin către activitățile operaționale. Vor fi create sinergii între agenții cu scopul de a asigura cea mai bună utilizare a resurselor disponibile și gestionarea eficientă și eficace a agențiilor. Crearea de sinergii poate conduce, de asemenea, la propuneri de fuzionare a agențiilor existente, cum ar fi recenta propunere de fuzionare a Europol și CEPOL. Astfel cum se prevede în foaia de parcurs a Comisiei cu privire la monitorizarea abordării comune privind agențiile descentralizate, Comisia examinează în mod activ modalități de a extinde nivelul și domeniul de aplicare al activităților de sprijin pe care le oferă în prezent agențiilor, în domenii precum gestionarea personalului, contabilitatea și finanțele, pentru a reduce costurile administrative ale agențiilor și a le permite acestora să obțină rezultatele preconizate cu resursele disponibile. În acest context, Comisia va revizui, de asemenea, Regulamentul financiar-cadru aplicabil agențiilor descentralizate pentru a le dota mai bine cu instrumente mai eficiente de raportare și gestionare financiară. Pornind de la prezenta comunicare, Comisia intenționează să demareze procedura prevăzută la punctul 47 din Acordul interinstituțional actual privind disciplina bugetară și buna gestiune financiară[17]. Anexa I Prezentare 2014-2020: Agențiile descentralizate de la rubrica 1a – Competitivitate pentru creștere economică și ocuparea forței de muncă (în milioane EUR) Numele agenției descentralizate || Linie bugetară || Locație || Anul înființării || Ani cu regim normal de funcționare în perioada 2014-2020 || Contribuția totală a UE / Schema de personal autorizată || Contribuția totală a UE 2014-2020 || Alte informații 2013 || 2014 || 2015 || 2016 || 2017 || 2018 || 2019 || 2020 Agenția Europeană pentru Produse Chimice (ECHA) – legislație privind produsele chimice || 02 03 03 || Helsinki || 2006 || 2014-2020 || 0 || 0 || 67,879 || 76,805 || 75,533 || 24,517 || 67,224 || 67,682 || 379,640 || Parțial autofinanțată Schema de personal autorizată || || || || || 451 || 441 || 431 || 420 || 410 || 404 || 404 || 404 || Agenția GNSS European (GSA) || 02 05 11 || Praga || 2004 || 2019-2020 || 14,159 || 24,651 || 26,840 || 28,350 || 27,847 || 30,848 || 30,722 || 30,964 || 200,222 || Transfer de posturi de la Comisie Schema de personal autorizată || (02 05 02) || (Bruxelles) || || || 77 || 96 || 102 || 113 || 116 || 118 || 119 || 120 || || Fundația Europeană pentru Îmbunătățirea Condițiilor de Viață și de Muncă (Eurofound) || 04 03 11 || Dublin || 1975 || 2014-2020 || 20,371 || 20,371 || 20,371 || 20,371 || 20,371 || 20,371 || 20,779 || 21,195 || 143,829 || Schema de personal autorizată || (04 04 03) || || || || 101 || 99 || 97 || 95 || 93 || 91 || 91 || 91 || || Agenția Europeană pentru Sănătate și Securitate în Muncă (EU-OSHA) || 04 03 12 || Bilbao || 1994 || 2014-2020 || 14,678 || 14,095 || 14,679 || 14,679 || 14,679 || 14,973 || 15,273 || 15,579 || 103,957 || Schema de personal autorizată || (04 04 04) || || || || 44 || 43 || 42 || 41 || 40 || 40 || 40 || 40 || || Agenția Europeană de Siguranță a Aviației (AESA) || 06 02 02 || Köln || 2002 || 2014, 2019-2020 || 34,862 || 34,174 || 36,370 || 36,370 || 34,870 || 34,870 || 35,568 || 36,279 || 248,501 || Parțial autofinanțată Schema de personal autorizată || (06 02 01) || || || || 692 || 678 || 672 || 662 || 650 || 639 || 639 || 639 || Agenția Europeană pentru Siguranță Maritimă (EMSA) || 06 02 03 || Lisabona || 2002 || 2016-2020 || 55,892 || 50,453 || 52,656 || 53,879 || 55,083 || 56,963 || 57,984 || 59,692 || 386,710 || Din care măsuri antipoluare || 06 02 03 02 || || || || 22,663 || 19,675 || 20,600 || 21,600 || 22,800 || 24,675 || 25,050 || 26,100 || 160,500 || Schema de personal autorizată || (06 02 02) || || || || 213 || 210 || 207 || 202 || 198 || 195 || 195 || 195 || || Agenția Europeană a Căilor Ferate (AEF) || 06 02 04 || Lille || 2004 || 2015-2020 || 25,007 || 25,007 || 25,613 || 26,000 || 26,000 || 26,250 || 26,500 || 26,750 || 182,120 || Schema de personal autorizată || (06 02 08) || Valenciennes || || || 143 || 140 || 137 || 134 || 139 || 148 || 148 || 148 || || Agenția Uniunii Europene pentru Securitatea Rețelelor și a Informațiilor (ENISA) || 09 02 03 || Heraklion || 2004 || 2017-2020 || 8,335 || 8,822 || 9,372 || 10,120 || 10,322 || 10,529 || 10,739 || 10,954 || 70,859 || Schema de personal autorizată || || || || || 47 || 48 || 48 || 48 || 48 || 47 || 47 || 47 || || Organismul autorităților europene de reglementare în domeniul comunicațiilor electronice (OAREC – Birou). || 09 02 04 || Riga || 2009 || 2014-2020 || 4,191 || 4,163 || 4,163 || 4,246 || 4,246 || 4,331 || 4,418 || 4,506 || 30,073 || Schema de personal autorizată || || || || || 16 || 16 || 15 || 15 || 14 || 14 || 14 || 14 || || Autoritatea Bancară Europeană (ABE) || 12 03 02 || Londra || 2010 || 2019-2020 || 10,387 || 11,304 || 12,021 || 13,104 || 14,115 || 15,123 || 15,683 || 15,997 || 97,349 || Co-finanțare națională Schema de personal autorizată || (12 04 02) || || || || 93 || 103 || 111 || 125 || 134 || 145 || 145 || 145 || Autoritatea Europeană pentru Asigurări și Pensii Ocupaționale (EIOPA) || 12 03 03 || Frankfurt || 2010 || 2019-2020 || 7,507 || 7,514 || 7,763 || 8,134 || 8,676 || 9,365 || 9,734 || 9,929 || 61,117 || Co-finanțare națională Schema de personal autorizată || (12 04 03) || || || || 80 || 84 || 87 || 92 || 101 || 112 || 112 || 112 || Autoritatea Europeană pentru Valori Mobiliare și Piețe (ESMA) || 12 03 04 || Paris || 2010 || 2019-2020 || 8,697 || 9,077 || 9,603 || 10,099 || 10,888 || 11,876 || 12,377 || 12,624 || 76,543 || Co-finanțare națională Schema de personal autorizată || (12 04 04) || || || || 121 || 128 || 133 || 138 || 150 || 163 || 163 || 163 || Centrul European pentru Dezvoltarea Formării Profesionale (Cedefop) || 15 02 11 || Tesalonic || 1975 || 2014-2020 || 17,434 || 17,434 || 17,434 || 17,434 || 17,434 || 17,434 || 17,783 || 18,138 || 123,091 || Schema de personal autorizată || (15 02 25) || || || || 100 || 98 || 96 || 94 || 92 || 91 || 91 || 91 || || Agenția pentru Cooperarea Autorităților de Reglementare din Domeniul Energiei (ACER) || 32 02 10 || Ljubljana || 2009 || 2017-2020 || 8,941 || 10,880 || 11,266 || 11,492 || 11,492 || 11,492 || 11,722 || 11,957 || 80,301 || Cheltuieli sisteme informatice Schema de personal autorizată || (32 04 10) || || || || 49 || 54 || 54 || 54 || 53 || 52 || 52 || 52 || Total agenții descentralizate de la rubrica 1a || || || || || 230,462 || 237,944 || 316,031 || 331,083 || 331,559 || 288,942 || 336,506 || 342,246 || 2 184,310 || Schema de personal autorizată || || || || || 2 227 || 2 238 || 2 232 || 2 233 || 2 238 || 2 259 || 2 260 || 2 261 || || Prezentare 2014-2020: Agențiile descentralizate de la rubrica 2 – Creștere durabilă: resurse naturale (în milioane EUR) Numele agenției descentralizate || Linie bugetară || Locație || Anul înființării || Ani cu regim normal de funcționare în perioada 2014-2020 || Contribuția totală a UE / Schema de personal autorizată || Contribuția totală a UE 2014-2020 || Alte informații 2013 || 2014 || 2015 || 2016 || 2017 || 2018 || 2019 || 2020 Agenția Europeană pentru Produse Chimice (ECHA) — activități privind produsele biocide || 07 02 05 01 || Helsinki || 2012 || 2016, 2018-2020 || 6,071 || 5,064 || 5,789 || 2,435 || 2,435 || 2,226 || 0,000 || 0,000 || 17,948 || Parțial autofinanțată Schema de personal autorizată || (07 03 60) || || || || 47 || 48 || 48 || 47 || 47 || 47 || 53 || 54 || Agenția Europeană pentru Produse Chimice (ECHA) — activități privind produsele chimice periculoase (PIC) || 07 02 05 02 || Helsinki || 2012 || 2016, 2018-2020 || 1,562 || 1,297 || 1,222 || 1,151 || 1,183 || 1,142 || 1,142 || 1,142 || 8,279 || Schema de personal autorizată || (07 03 70) || || || || 5 || 6 || 6 || 6 || 6 || 7 || 7 || 7 || || Agenția Europeană de Mediu (AEM) || 07 02 06 || Copenhaga || 1990 || 2014-2015, 2017-2020 || 36,309 || 36,309 || 36,309 || 36,809 || 36,809 || 36,809 || 37,545 || 38,296 || 258,888 || Schema de personal autorizată || (07 03 09) || || || || 138 || 135 || 132 || 129 || 126 || 124 || 124 || 124 || || Agenția Europeană pentru Controlul Pescuitului (EFCA) || 11 06 64 || Vigo || 2005 || 2014-2020 || 9,217 || 9,217 || 9,217 || 9,217 || 9,217 || 9,217 || 9,401 || 9,590 || 65,077 || Schema de personal autorizată || (11 08 05) || || || || 54 || 53 || 52 || 51 || 49 || 48 || 48 || 48 || || Total agenții descentralizate de la rubrica 2 || || || || || 53,159 || 51,888 || 52,537 || 49,612 || 49,644 || 49,394 || 48,089 || 49,028 || 350,192 || Schema de personal autorizată || || || || || 244 || 242 || 238 || 233 || 228 || 226 || 232 || 233 || || Prezentare 2014-2020: Agențiile descentralizate de la rubrica 3 – Securitate și cetățenie (în milioane EUR) Numele agenției descentralizate || Linie bugetară || Locație || Anul înființării || Ani cu regim normal de funcționare în perioada 2014-2020 || Contribuția totală a UE / Schema de personal autorizată || Contribuția totală a UE 2014-2020 || Alte informații 2013 || 2014 || 2015 || 2016 || 2017 || 2018 || 2019 || 2020 Centrul European pentru Prevenirea și Controlul Bolilor (ECDC) || 17 03 10 || Stockholm || 2004 || 2014-2020 || 56,727 || 56,766 || 56,766 || 56,766 || 56,766 || 56,766 || 57,901 || 59,059 || 400,791 || Schema de personal autorizată || (17 03 03) || || || || 198 || 194 || 190 || 186 || 182 || 180 || 180 || 180 || || Autoritatea Europeană pentru Siguranța Alimentară (EFSA) || 17 03 11 || Parma || 2002 || 2014-2020 || 76,000 || 77,333 || 77,333 || 77,333 || 77,333 || 77,333 || 77,880 || 80,457 || 546,003 || Schema de personal autorizată || (17 03 07) || || || || 351 || 344 || 337 || 330 || 323 || 319 || 319 || 319 || || Agenția Europeană pentru Medicamente (EMA) || 17 03 12 || Londra || 1993 || 2019-2020 || 39,230 || 39,230 || 40,015 || 40,815 || 40,029 || 40,174 || 40,978 || 41,798 || 283,038 || Parțial autofinanțată Din care contribuția specială pentru medicamente orfane || 17 03 12 02 || || || || 6,000 || 6,000 || 6,000 || 6,000 || 6,000 || 6,000 || 6,000 || 6,000 || 42,000 Schema de personal autorizată || (17 03 10) || || || || 611 || 599 || 599 || 599 || 593 || 588 || 588 || 588 || Agenția Europeană pentru Gestionarea Cooperării Operative la Frontierele Externe ale Statelor Membre ale Uniunii Europene (FRONTEX) || 18 02 03 || Varșovia || 2004 || 2019-2020 || 79,500 || 80,910 || 86,112 || 88,774 || 91,274 || 91,274 || 93,099 || 94,961 || 626,405 || Schema de personal autorizată || || || || || 153 || 152 || 151 || 149 || 146 || 145 || 145 || 145 || || Oficiul European de Poliție (Europol) || 18 02 04 || Haga || 1995 || 2014, 2019-2020 || 82,562 || 82,212 || 94,714 || 94,716 || 94,718 || 94,720 || 96,614 || 98,546 || 656,589 || Fuziune cu CEPOL Schema de personal autorizată || (18 05 02) || || || || 457 || 448 || 443 || 439 || 432 || 427 || 427 || 427 || || Colegiul European de Poliție (CEPOL) || 18 02 05 || Bramshill || 2005 || 2014, 2017-2020 || 8,450 || 8,305 || 8,471 || 8,641 || 8,813 || 9,126 || 9,308 || 9,495 || 62,159 || Fuziune cu EUROPOL Schema de personal autorizată || (18 05 05) || || || || 28 || 27 || 27 || 27 || 27 || 28 || 28 || 28 || || Observatorul European pentru Droguri și Toxicomanie (OEDT) || 18 02 06 || Lisabona || 1993 || 2014-2020 || 15,550 || 14,794 || 14,794 || 14,794 || 14,794 || 14,794 || 15,090 || 15,392 || 104,452 || Schema de personal autorizată || (18 05 11) || || || || 84 || 82 || 80 || 79 || 77 || 76 || 76 || 76 || || Agenția pentru Gestionarea Operațională a Sistemelor Informatice la Scară Largă în Spațiul de Libertate, Securitate și Justiție (eu.LISA) || 18 02 07 || Tallinn-Strasburg || 2011 || 2017-2020 || 41,000 || 59,380 || 83,064 || 84,727 || 84,742 || 85,700 || 87,414 || 89,163 || 574,190 || Cheltuieli de construcție Schema de personal autorizată || (18 02 11) || || || || 120 || 120 || 120 || 118 || 115 || 113 || 113 || 113 || || Biroul European de Sprijin pentru Azil (EASO) || 18 03 02 || Valletta || 2010 || 2016-2020 || 12,000 || 14,526 || 15,032 || 15,333 || 15,639 || 15,952 || 16,271 || 16,596 || 109,349 || Schema de personal autorizată || (18 03 14) || || || || 45 || 49 || 51 || 51 || 51 || 51 || 51 || 51 || || Agenția pentru Drepturi Fundamentale a Uniunii Europene (FRA) || 33 02 06 || Viena || 2007 || 2014-2020 || 21, 246 || 21,229 || 21,229 || 21,229 || 21,229 || 21,654 || 22,088 || 22,530 || 151,188 || Schema de personal autorizată || (33 02 03) || || || || 78 || 75 || 73 || 72 || 70 || 70 || 70 || 70 || || Institutul European pentru Egalitatea de Șanse între Femei și Bărbați (EIGE) || 33 02 07 || Vilnius || 2006 || 2014-2020 || 7,478 || 7,340 || 7,628 || 7,628 || 7,628 || 7,781 || 7,937 || 8,096 || 54,038 || Schema de personal autorizată || (33 06 03) || || || || 30 || 29 || 28 || 27 || 26 || 26 || 26 || 26 || || Unitatea Europeană de Cooperare Judiciară (EUROJUST) || 33 03 04 || Haga || 2002 || 2014-2020 || 32,359 || 32,450 || 43,350 || 39,700 || 32,450 || 32,450 || 33,099 || 33,761 || 247,260 || Cheltuieli de construcție Schema de personal autorizată || (33 03 02) || || || || 213 || 209 || 205 || 200 || 195 || 191 || 191 || 191 || Total agenții descentralizate de la rubrica 3 || || || || || 471,661 || 494,825 || 548,507 || 550,455 || 545,415 || 547,724 || 558,680 || 569,854 || 3 815, 460 || Schema de personal autorizată || || || || || 2 368 || 2 328 || 2 304 || 2 277 || 2 237 || 2 214 || 2 214 || 2 214 || || Prezentare 2014-2020: Agențiile descentralizate de la rubrica 4 – UE ca actor global (în milioane EUR) Numele agenției descentralizate || Linie bugetară || Locație || Anul înființării || Ani cu regim normal de funcționare în perioada 2014-2020 || Contribuția totală a UE / Schema de personal autorizată || Contribuția totală a UE 2014-2020 || Alte informații 2013 || 2014 || 2015 || 2016 || 2017 || 2018 || 2019 || 2020 Fundația Europeană de Formare (ETF) || 15 02 12 || Torino || 1990 || 2014-2020 || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Schema de personal autorizată || (15 02 27) || || || || 96 || 94 || 92 || 90 || 88 || 86 || 86 || 86 || Total agenții descentralizate de la rubrica 4 || || || || || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Schemă de personal autorizată || || || || || 96 || 94 || 92 || 90 || 88 || 86 || 86 || 86 || || Prezentare 2014-2020: Agențiile descentralizate de la rubrica 5 – Administrație (în milioane EUR) Numele agenției descentralizate || Linie bugetară || Locație || Anul înființării || Ani cu regim normal de funcționare în perioada 2014-2020 || Contribuție UE / Schema de personal autorizată || Contribuție totală UE 2014-2020 || Alte informații 2013 || 2014 || 2015 || 2016 || 2017 || 2018 || 2019 || 2020 Centrul de Traduceri pentru Organismele Uniunii Europene || 31 01 10 || Luxemburg || 1994 || 2014-2020 || || || || || || || || || || Autofinanțată Schema CDT de personal autorizată || (31 01 09) || || || || 206 || 203 || 200 || 197 || 195 || 193 || 193 || 193 || Total agenții descentralizate de la rubrica 5 || || || || || || || || || || || || || || Schema de personal autorizată || || || || || 206 || 203 || 200 || 197 || 195 || 193 || 193 || 193 || || Prezentare 2014-2020: Agenții descentralizate autofinanțate (în milioane EUR) Numele agenției descentralizate || Linie bugetară || Locație || Anul înființării || Ani cu regim normal de funcționare în perioada 2014-2020 || Contribuția totală a UE / Schema de personal autorizată || Contribuția totală a UE 2014-2020 || Alte informații 2013 || 2014 || 2015 || 2016 || 2017 || 2018 || 2019 || 2020 Oficiul pentru Armonizare în cadrul Pieței Interne (OAPI) || || Alicante || 1993 || 2014-2020 || || || || || || || || || || Autofinanțată Schema de personal autorizată || || || || || 861 || 844 || 827 || 810 || 792 || 775 || 775 || 774 || Oficiul Comunitar pentru Soiuri de Plante (OCSP) || || Angers || 1994 || 2014-2020 || || || || || || || || || || Autofinanțată Schema de personal autorizată || || || || || 48 || 47 || 46 || 45 || 44 || 43 || 43 || 43 || Total agenții descentralizate autofinanțate || || || || || || || || || || || || || || Schema de personal autorizată || || || || || 909 || 891 || 873 || 855 || 836 || 818 || 818 || 817 || || Prezentare 2014-2020: Total agenții descentralizate (în milioane EUR) Numele agenției descentralizate || Linie bugetară || Locație || Anul înființării || Ani cu regim normal de funcționare în perioada 2014-2020 || Contribuția totală a UE / Schema de personal autorizată || Contribuția totală a UE 2014-2020 || Alte informații 2013 || 2014 || 2015 || 2016 || 2017 || 2018 || 2019 || 2020 Total agenții descentralizate || || || || || 775,426 || 804,801 || 937,218 || 951,293 || 946,760 || 906,204 || 963,821 || 982,085 || 6 492,184 || Schema de personal autorizată || || || || || 6 050 || 5 996 || 5 939 || 5 885 || 5 822 || 5 796 || 5 803 || 5 804 || || Anexa II Agenție || Calcularea numărului de posturi în 2020 Număr de posturi în 2013 (1) || Reducere cu 5 % a personalului (2) || Cota anuală de 1 % pentru rezervă (3) || Alocare din rezervă (4) || Evoluția totală în perioada 2014-2020 (5 = 4 - 2 - 3) || Număr de posturi în 2020 (6 = 1 + 5) ECHA – activități privind produsele chimice || 451 || - 18,0 || - 29,0 || - || - 47 || 404 GSA || 77 || - 1,0 || - 4,0 || + 48 || + 43 || 120 Eurofound || 101 || - 5,0 || - 5,0 || - || - 10 || 91 EU-OSHA || 44 || - 2,0 || - 2,0 || - || - 4 || 40 EASA || 692 || - 34,5 || - 34,5 || + 16 || - 53 || 639 EMSA || 213 || - 8,5 || - 11,5 || + 2 || - 18 || 195 AEF || 143 || - 6,0 || - 7,0 || + 18 || + 5 || 148 ENISA || 47 || - 2,5 || - 2,5 || + 5 || - || 47 OAREC – Birou || 16 || - 1,0 || - 1,0 || - || - 2 || 14 ABE || 93 || - 4,5 || - 5,5 || + 62 || + 52 || 145 EIOPA || 80 || - 4,0 || - 4,0 || + 40 || + 32 || 112 ESMA || 121 || - 6,0 || - 6,0 || + 54 || + 42 || 163 Cedefop || 100 || - 4,0 || - 5,0 || - || - 9 || 91 ACER || 49 || - 2,5 || - 2,5 || + 8 || + 3 || 52 ECHA – activități privind produsele biocide || 47 || - 2,5 || - 2,5 || + 12 || + 7 || 54 ECHA – activități privind produsele chimice periculoase || 5 || - || - || + 2 || + 2 || 7 AEM || 138 || - 7,0 || - 7,0 || - || - 14 || 124 EFCA || 54 || - 2,5 || - 3,5 || - || - 6 || 48 ECDC || 198 || - 8,0 || - 10,0 || - || - 18 || 180 EFSA || 351 || - 13,5 || - 18,5 || - || - 32 || 319 EMA || 611 || - 30,5 || - 30,5 || + 38 || - 23 || 588 FRONTEX || 153 || - 7,5 || - 8,5 || + 8 || - 8 || 145 Europol || 457 || - 23,0 || - 22,0 || + 15 || - 30 || 427 CEPOL || 28 || - 1,5 || - 1,5 || + 3 || - || 28 OEDT || 84 || - 4,0 || - 4,0 || - || - 8 || 76 eu.LISA || 120 || - 6,0 || - 6,0 || + 5 || - 7 || 113 EASO || 45 || - 2,0 || - 2,0 || + 10 || + 6 || 51 FRA || 78 || - 4,0 || - 4,0 || - || - 8 || 70 IEEG || 30 || - 1,5 || - 2,5 || - || - 4 || 26 EUROJUST || 213 || - 10,5 || - 11,5 || - || - 22 || 191 ETF || 96 || - 5,0 || - 5,0 || - || - 10 || 86 CdT || 206 || - 1,5 || - 11,5 || - || - 13 || 193 OAPI || 861 || - 43,5 || - 43,5 || - || - 87 || 774 OCSP || 48 || - 2,5 || - 2,5 || - || - 5 || 43 Total || 6 050 || - 276 || - 316 || + 346 || - 246 || 5 804 Posturi reduse înainte de 2014 || || - 27 || || || || Total reducere cu 5 % a personalului || || - 303 || || || || Posturi transferate de la Comisie || || || 30 || || || Număr total de posturi disponibile în rezervă || || || 346 || || || [1] COM(2008) 135, 11.3.2008. [2] Punctul [23] din proiectul de Acord interinstituțional. [3] Inclusiv proiectul de buget rectificativ nr. 4/2013. [4] COM(2013) 450, 28.6.2013. [5] ECHA – Activități privind produsele chimice, EMSA, ERA, ECDC, EFSA și CdT. [6] Inclusiv cele două agenții OAPI și OCSP ale căror scheme de personal nu sunt incluse în bugetul UE. [7] Numărul limitat al necesarului rămas de posturi suplimentare după 2018 va fi acoperit printr-un transfer de posturi de la Comisie la GSA, astfel cum se prevede în fișa financiară legislativă [COM(2013) 40], precum și prin alocarea unui post final în 2020 pentru a acoperi necesarul pentru activitățile privind produsele biocide ale agenției ECHA. [8] Școlile europene de „tip II” sunt școli naționale care oferă un curriculum echivalent cu școlile europene. [9] ECHA (Agenția Europeană pentru Produse Chimice), EASA (Agenția Europeană de Siguranță a Aviației), ENISA (Agenția Europeană pentru Securitatea Rețelelor și a Informațiilor), EEA (Agenția Europeană de Mediu), ECDC (Centrul European de Prevenire și Control al Bolilor), EFSA (Autoritatea Europeană pentru Siguranța Alimentară), CEPOL (Colegiul European de Poliție), Europol (Oficiul European de Poliție), EUROJUST (Unitatea Europeană de Cooperare Judiciară) și eu.LISA (Agenția europeană pentru gestionare operațională a sistemelor informatice la scară largă în spațiul de libertate, securitate și justiție). [10] JO L 298, 26.10.2012. [11] Din care o reducere cu 12 posturi a fost deja realizată în bugetul pentru 2013. [12] Din care o reducere cu 6 posturi a fost deja realizată în bugetul pentru 2013. [13] Din care o reducere cu 9 posturi a fost deja realizată în bugetul pentru 2013. [14] Având în vedere faptul că 27 de posturi au fost deja reduse înainte de acest exercițiu, reducerea care se va aplica la 6 050 de posturi este de 303-27 = 276 posturi. Ținând cont de cele 30 de posturi transferate de la Comisie, numărul final de posturi se ridică la 5 804 de posturi. [15] Pe parcursul prezentei comunicări, Institutul European pentru Egalitatea de Șanse între Femei și Bărbați (EIGE) este inclus la rubrica 3. [16] COM(2013) 520, 10.7.2013. [17] JO C 139, 14.6.2006. Aceleași dispoziții sunt incluse la punctul [25] din proiectul de Acord interinstituțional privind disciplina bugetară, cooperarea în chestiuni bugetare și buna gestiune financiară pentru perioada 2014­2020, asupra căruia s-a ajuns la un acord politic.